ยอดเก็บค่าธรรมเนียม Bank ตกฮวบ..เมื่อ Blockchain มาถึง – Blockchain Fish
ยอดเก็บค่าธรรมเนียม Bank ตกฮวบ..เมื่อ Blockchain มาถึง
29/09/2016 06/12/2016 by Blockchain.Fish Team
ทุกวันนี้ถ้าเราไปดูงบการเงินของกลุ่มธนาคารก็จะพบว่า 1 ในกลุ่มรายได้หลักของธนาคารคือ ค่าธรรมเนียม !!! เมื่อนึกถึงค่าธรรมเนียมก็ง่ายๆ เลยครับ โอนเงินไปมา..เงินเราโอนให้เค้า …เค้าโอนเงินให้เราไปๆมา ล้วนแต่โดนค่าธรรมเนียมทั้งนั้นครับ ธนาคารยิ้มเลยครับโอนกันเยอะๆ นะฮะ และแล้วเมื่อ Blockchain มาถึงกระบวนการนี้จะต้องมีการเปลี่ยนแปลงไม่ว่ามุมใดก็มุมหนึ่งครับ ง่ายๆ ก้คือ “ค่าธรรมเนียมการโอนเงินจะถูกลงครับ” ไม่ว่าจะอย่างไรผมมองว่าน่าจะเป็นประโยชน์แก่ผู้บริโภคมากขึ้นในอนาคตแน่ๆ ครับ
Blockchain ทำให้ค่าธรรมเนียม ถูกลงได้อย่างไร
ในส่วนตัวผมเคยรับโอนเงินจากประเทศอเมริกา โดยทางบัญชีที่อเมริกาจะส่งเงินเข้ามาในบัญชีผมที่ธนาคารไทยเลยแปลงเป็นเงินบาทเรียบร้อย สิ่งที่เกิดขึ้นนี้ถามว่าจริงๆ ผมทราบหรือไม่ว่ากระบวนการข้างหลังเป็นอย่างไรไหมนั้นผมขอตอบว่าไม่ทราบแน่ชัดครับ (หากท่านผู้อ่านท่านใดมีข้อมูลสามารถแชร์กันได้นะครับ) แต่จำนวนเงินที่ผมได้รับ ผมคิดคราวๆนะครับ จากจำนวนเงินที่อเมริกาส่งให้ผมราว 33 บาท ผมมีเงินเข้าบัญชีจริงแค่ 30 บาทครับ จากตัวเลขคิดกลมๆ คือ ผมโดนกระบวนการค่าธรรมเนียมทั้งแปลงค่าเงินต่างๆ ถึง 9-10%!!! นี้ยังรายได้ที่ผมต้องเอาเสียภาษีอีกทอดนะครับ T…T (ผมนี้ไม่คิดเลยว่ารายรับจริงๆ เหลือเท่าไร) จากภาพนี้เราจะได้ภาพโครงสร้างค่าธรรมเนียมคราวๆ ดังภาพนี้ครับ
เปลี่ยนมารับเงินผ่าน Bitcoin
จากตัวเลขนี้ครับผมเปลี่ยนใหม่เป็นรับเงินผ่าน Blockchain ด้วยสกุลเงิน Bitcoin โอนมาเข้าบัญชีที่ผมเปิดไว้กับ Bitcoin Exchange ในเมืองไทยครับ ปรากฎว่าค่าธรรมเนียมลดฮวบบบ…จริงครับ เพราะ Bitcoin คือค่าธรรมเนียมจากจำนวนตัวอักษรที่ส่งกันครับ (หากมีโอกาสผมจะมาเขียนบทความลง Technical Detail อีกครั้งครับ) ฉะนั้นผมตีให้หยาบๆ ซึ่งความจริงๆ โดนค่าธรรมเนียมการโอนจริงไม่ถึง 1% ครับ แต่ในที่นี้ผมคิดให้ดูง่ายๆ เป็นที่ 1% ครับ และเวลาผมจะถอนเงินออกมาเป็นเงินบาท Bitcoin Exchange ก็คิดค่าธรรมเนียมผม 2.5% (แต่ละเจ้าจะต่างกันไปครับ) สรุปว่าผมโดนค่าธรรมเนียมราว 3.5% เท่านั้น
“จากค่าธรรมเนียม 9-10% ผ่านโลกธนาคารปกติมาเป็นผ่าน Bitcoin นี้ผมโดนค่าธรรมเนียมเหลือ 3.5% ผมว่ามันเป็นอะไรที่ Amazing มากครับ หายไปเกินครึ่งนะครับ ท่านลองจินตนาการครับถ้าทำธุรกรรมโอนเงินข้ามประเทศหลาย 10 ล้านผ่าน Bitcoin ค่าธรรมเนียมหายไปตั้งเท่าไรครับ”
ฝากทิ้งท้ายครับ
อยากทิ้งท้ายไว้ด้วยตัวอย่างง่ายๆ ฝากให้เราท่านคิดกันครับว่า ไม่ใช่เฉพาะต้องเป็นการโอนข้ามประเทศนะครับ การโอนในประเทศท่านก็ทำแบบนี้ได้ครับ อาทิบริษัทห้างร้านที่ต้องโอนเงินให้คู่ค้าข้ามจังหวัดทุกวัน วันละหลายๆรอบซึ่งแบบนี้ชอบมีค่าธรรมเนียมโอนข้ามจังหวัด (T…T) ท่านลองนึกภาพดูครับว่าถ้าเราโอนข้ามจังหวัดด้วย Bitcoin ท่านจะประหยัดค่าธรรมเนียมได้เท่าไรครับ ??? และถ้าคนเราหันมาใช้ Bitcoin กันมากขึ้น ยอดเก็บค่าธรรมเนียมของธนาคารรายปีจะเป็นเช่นไรครับ
Tagged Bank, Bitcoin, Disrupt, Fintech, Usecase
Prevมาทำความเข้าใจ Blockchain ในภาษาเทคนิคแบบง่ายๆ กันเถอะ
NextBitcoin คืออะไร